**Aiškinamasis raštas**

### PRIE SAVIVALDYBĖS TARYBOS SPRENDIMO projekto „Dėl AB „KLAIPĖDOS VANDUO“ ĮSTATINIO KAPITALO DIDINIMO

**1. Sprendimo projekto esmė, tikslai ir uždaviniai** – pavesti Klaipėdos miesto savivaldybės administracijos direktoriui, AB „Klaipėdos vanduo“ savivaldybei nuosavybės teise priklausančių akcijų valdytojui, įgalioti savo atstovą šios bendrovės visuotiniame akcininkų susirinkime balsuoti “už” bendrovės įstatinio kapitalo padidinimą 670 510,88 Eur (šeši šimtai septyniasdešimt tūkstančių penki šimtai dešimt eurų 88 ct) papildomais įnašais, išleidžiant 28,96 Eur (dvidešimt aštuoni eurai 96 ct) nominalios vertės 23 153 (dvidešimt trys tūkstančiai vienas šimtas penkiasdešimt trys) vienetus paprastųjų vardinių akcijų, už kurias apmokėtų Klaipėdos rajono savivaldybė piniginiu įnašu, nustatant, kad akcijų emisijos kaina lygi jų nominaliai vertei.

**2. Projekto rengimo priežastys ir kuo remiantis parengtas sprendimo projektas.**

Klaipėdos rajono savivaldybės taryba 2015-08-27 sprendimu Nr. T11-217 pritarė Klaipėdos rajono savivaldybės dalyvavimui Partnerio teisėmis vandentvarkos projektuose, kurie bus finansuojami pagal 2014-2020 m. ES fondų investicijų programos 5 prioriteto 05.3.2-APVA-R-014 priemonę „Geriamojo vandens tiekimo ir nuotekų tvarkymo sistemų renovavimas ir plėtra, įmonių valdymo tobulinimas“ (toliau – Projektas) įgyvendinime ir paramos gavimo atveju prisidėjimui prie vandentvarkos projektų finansavimo. Klaipėdos rajono savivaldybės tarybos 2016-02-18 sprendimo Nr. T11-31 pagrindu įgyvendinant Projektą AB „Klaipėdos vanduo“ ir Klaipėdos rajono savivaldybė 2016-02-26 sudarė Jungtinės veiklos (partnerystės) sutartį Nr. 2016/SUT.05-9/A5-223 (toliau – Sutartis), kurios 12.3.2 punktas įpareigoja Klaipėdos rajono savivaldybę išpirkti 23 153 (dvidešimt trys tūkstančiai vienas šimtas penkiasdešimt trys) vienetus paprastųjų vardinių 28,96 Eur (dvidešimt aštuoni eurai 96 ct) nominalios vertės akcijų emisiją už 670 510,88 Eur (šeši šimtai septyniasdešimt tūkstančių penki šimtai dešimt eurų 88 ct). Vykdydama Sutarties 11.8.2. įsipareigojimą, AB „Klaipėdos vanduo“ į 2017 m. eilinio visuotinio akcininkų susirinkimo darbotvarkę įtraukė klausimą dėl paprastųjų vardinių 28,96 Eur nominalios vertės akcijų emisijos, emisijos kaina – 670 510,88 Eur.

Siekiant užtikrinti tinkamą Sutarties įpareigojimų vykdymą, siūloma didinti AB „Klaipėdos vanduo“ įstatinį kapitalą nuo 58 847 038,56 Eur (penkiasdešimt aštuoni milijonai aštuoni šimtai keturiasdešimt septyni tūkstančiai trisdešimt aštuoni eurai 56 ct) iki 59 517 549,44 Eur (penkiasdešimt devyni milijonai penki šimtai septyniolika tūkstančių penki šimtai keturiasdešimt devyni eurai 44 ct), išleidžiant 23 153 (dvidešimt trys tūkstančiai vienas šimtas penkiasdešimt trys) vienetus paprastųjų vardinių akcijų, už kurias Klaipėdos rajono savivaldybė apmokėtų 670 510,88 Eur (šeši šimtai septyniasdešimt tūkstančių penki šimtai dešimt eurų 88 ct) piniginiu įnašu, nustatant, kad akcijų emisijos kaina lygi jų nominaliai vertei, suteikiant išimtinę teisę įsigyti naujai išleidžiamas akcijas Klaipėdos rajono savivaldybei (kodas 111103732, Klaipėdos g. 2, Gargždai).

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 23 straipsnis nustato, kad savivaldybių turtinės ir neturtinės teisės akcinėse bendrovėse įgyvendinamos Vyriausybės nustatyta tvarka. Savivaldybių turtinių ir neturtinių teisių įgyvendinimo akcinėse bendrovėse ir uždarosiose akcinėse bendrovėse taisyklių, patvirtintų Lietuvos Respublikos Vyriausybės 2007 m. birželio 6 d. nutarimu Nr. 567 „Dėl valstybės ir savivaldybių turtinių ir neturtinių teisių įgyvendinimo akcinėse bendrovėse ir uždarosiose akcinėse bendrovėse“, 19 punkto 19.1 papunktis ir Atstovavimo savivaldybei akcinėse bendrovėse ir uždarosiose akcinėse bendrovėse taisyklių, patvirtintų Klaipėdos miesto savivaldybės administracijos direktoriaus 2007 m. rugpjūčio 2 d. įsakymu Nr. AD1‑1767 „Dėl Atstovavimo savivaldybei akcinėse bendrovėse ir uždarosiose akcinėse bendrovėse patvirtinimo“, 18 punkto 18.1 papunktis, nustato, kad tik vadovaudamasis savivaldybės tarybos sprendimaisdėl konkrečios bendrovės savivaldybės administracijos direktorius gali suteikti įgaliojimus balsuoti užbendrovės įstatinio kapitalo didinimąpapildomais įnašais, kai savivaldybei nuosavybės teise priklauso akcijos, suteikiančios daugiau kaip 1/2 visų balsų. Pažymėtina, kad Klaipėdos miesto savivaldybei priklauso 87,81 proc. visų AB „Klaipėdos vanduo“ akcijų.

Vadovaujantis Lietuvos Respublikos akcinių bendrovių įstatymo (toliau – Įstatymas) 49 straipsnio 2 dalimi ir 50 staripsnio 1 dalimi, bendrovės įstatinis kapitalas papildomais akcininkų įnašais didinamas tik išleidžiant naujas akcijas. Įstatymo 45 straipsnio 1 dalyje nustatyta, kad akcijos gali būti apmokamos pinigais, to paties straipsnio 2 dalis reglamentuoja, kad akcijos emisijos kaina turi būti ne mažesnė už jos nominalią vertę.

Įgyvendinant aukščiau nurodytų taisyklių nuostatas, Įstatymo reikalavimus, pažymint, kad pagal Lietuvos Respublikos vietos savivaldos įstatymo 16 straipsnio 3 dalies 9 punktą įstatinio kapitalo didinimas priskirtinas prie paprastosios savivaldybės tarybos kompetencijos įgaliojimų, kurie pagal to paties straipsnio 7 dalį gali būti pavesti vykdyti savivaldybės administracijos direktoriui, siūloma pavesti Klaipėdos miesto savivaldybės administracijos direktoriui, AB „Klaipėdos vanduo“ savivaldybei nuosavybės teise priklausančių akcijų valdytojui, įgalioti savo atstovą šios bendrovės visuotiniame akcininkų susirinkime balsuoti “už” bendrovės įstatinio kapitalo padidinimą 670 510,88 Eur (šeši šimtai septyniasdešimt tūkstančių penki šimtai dešimt eurų 88 ct) papildomais įnašais, išleidžiant 28,96 Eur (dvidešimt aštuoni eurai 96 ct) nominalios vertės 23 153 (dvidešimt trys tūkstančiai vienas šimtas penkiasdešimt trys) vienetus paprastųjų vardinių akcijų, už kurias apmokėtų Klaipėdos rajono savivaldybė piniginiu įnašu, nustatant, kad akcijų emisijos kaina lygi jų nominaliai vertei.

**3. Kokių rezultatų laukiama.**

Viena iš savivaldybės savarankiškųjų funkcijų yra geriamojo vandens tiekimo ir nuotekų tvarkymo organizavimas. Lietuvos Respublikos geriamojo vandens tiekimo ir nuotekų tvarkymo įstatymo 16 straipsnio 4 dalis numato, kad geriamo vandens tiekimo ir nuotekų tvarkymo infrastruktūra, skirta viešajam geriamojo vandens tiekimui ir nuotekų tvarkymui, nuosavybės teise turi priklausyti savivaldybei arba viešajam geriamojo vandens tiekėjui ir nuotekų tvarkytojui. Klaipėdos miesto savivaldybės teritorijoje viešąjį geriamojo vandens tiekimą ir nuotekų tvarkymą vykdo savivaldybės kontroliuojama įmonė AB „Klaipėdos vanduo“ ir jai nuosavybės teise priklauso geriamojo vandens tiekimo ir nuotekų tvarkymo infrastruktūra. Užtikrinant Projekto įgyvendinimą, bus kuriama ir plėtojama infrastruktūra, naudinga visuomenei (skatinama veiksminga konkurencija šalies rinkoje, gerinama viešųjų paslaugų kokybė, pasirinkimo galimybės ir prieinamumas), bus kuriama pridėtinė vertė ir užtikrinamas šią vertę kuriančios veiklos ilgalaikis ekonominis tvarumas, gaunamas socialinis rezultatas (švietimo, kultūros, mokslo, aplinkos, sveikatos ir socialinės apsaugos, kitų panašių sričių) arba užtikrinamas veiksmingesnis Lietuvos Respublikos įstatymuose ir Vyriausybės nutarimuose nustatytų valstybės ir savivaldybės funkcijų atlikimas.

**4. Sprendimo projekto rengimo metu gauti specialistų vertinimai.**

Negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Šiuo metu AB „Klaipėdos vanduo“ įstatinio kapitalo dydis 58 847 038,56 Eur**,** po padidinimo, bendrovės įstatinis kapitalas sudarytų 59 517 549,44 Eur. Pokyčiai akcijų valdytojų atžvilgiu nurodyti lentelėje:

|  |  |  |  |  |  |
| --- | --- | --- | --- | --- | --- |
| Eil. Nr. | Akcininkas | Akcijų skaičius vnt. prieš kapitalo padidinimą | Akcijų dalis proc. prieš kapitalo padidinimą | Akcijų skaičius vnt. po kapitalo padidinimo 23 153 vnt. akcijų | Akcijų dalis proc. po kapitalo padidinimo |
| 1. | Klaipėdos miesto savivaldybė | 1 784 281 | 87,81 | 1 784 281 | 86,82 |
| 2. | Klaipėdos rajono savivaldybė | 228 050 | 11,22 | 251 203 | 12,22 |
| 3. | Neringos savivaldybė | 19 680 | 0,97 | 19 680 | 0,96 |
|  | Iš viso: | 2 032 011 | 100 | 2 055 164 | 100 |

 **6. Lėšų poreikis sprendimo įgyvendinimui.** Sprendimo įgyvendinimui Savivaldybės biudžeto lėšos nenumatomos.

**7. Galimos teigiamos ar neigiamos sprendimo priėmimo pasekmės.**

Projekto įgyvendinimo užtikrinimas sudarys sąlygas kurti ir plėtoti infrastruktūrą, naudingą visuomenei, skatinti veiksmingą konkurenciją šalies rinkoje, gerinti viešųjų paslaugų kokybę,
 pasirinkimo galimybes ir prieinamumą, gauti socialinį rezultatą, kurti pridėtinę vertę ir užtikrinti šią vertę kuriančios veiklos ilgalaikį ekonominį tvarumą, veiksmingesnį Lietuvos Respublikos įstatymuose ir Vyriausybės nutarimuose nustatytų valstybės ir savivaldybės funkcijų atlikimą.

Turto skyriaus vedėjas Edvardas Simokaitis